Monkų geležinkelio stotis

Monkų geležinkelio stotis (lenk. Mońki stacja kolejowa) - geležinkelio stotis Monkų mieste, šiaurės rytų Lenkijoje, Palenkės vaivadijoje, Monkų apskrityje. 1881 m. stotis įkurta tiesiant Balstogė - Karaliaučius geležinkelio liniją. Stotį pastatė Rusijos imperijos kareiviai, kurie buvo įsikūrę netoliese esančiame Hornostajės kaime. Per I pasaulinį karą stotį susprogdino besitraukiantys rusų kareiviai. Dabartinė geležinkelio stotis pastatyta XX a. trečiajame dešimtmetyje, architektas Stefanas Šileris. Per II pasaulinį karą stotis buvo sugriauta, bet vėliau atstatyta tokia pati kokia buvo prieš karą. Tai trijų platformų, dvejų peronų geležinkelio stotis, per kurią eina Balstogė-Glomnas geležinkelio linija. Nuo stoties iki Čechoviznos geležinkelio stotelės yra 6,5 km ir iki Goniondzo geležinkelio stoties 8,4 km. Literatūra Arkadiusz Studniarek, Monkų miesto istorija (lenk.) Archyvuota kopija 2015-03-16 iš Wayback Machine projekto.. Nuorodos Aprašymas apie geležinkelio liniją Nr. 38 (lenk.); Aprašymas apie Monkų miesto geležinkelio stotį (lenk.)[neveikianti nuoroda].